แฟนสอดใส่แค่หัว ไม่ได้ใส่ถุง เสร็จข้างนอก ตั้งแต่วันที่ 18 พฤศจิกายน หลังจากนั้นดิฉันก็มีเลือดออกปนตกขาว ประจำเดือนมาล่าสุดวันแรกของรอบเดือนคือ 18 ตุลาคม จนตอนนี้ก็ยังไม่มา มีโอกาสท้องมั้ยคะ แล้วเลือดที่ออกปนตกขาวคืออะไร ที่ประจำเดือนยังไม่มาคือปกติมั้ยคะ
สวัสดีค่ะ การมีเพศสัมพันธ์ โดยใช้วิธีการหลั่งนอกนั้น จะมีโอกาสตั้งครรภ์ได้ประมาณ 4%-22% ดังนั้น หากประจำเดือนล่าสุดมาวันที่ 18 ต.ค. แล้วในเดือน พ.ย. ประจำเดือนยังไม่มา ก็ควรลองตรวจหาการตั้งครรภ์ดูก่อนค่ะ หากตรวจพบ เลือดที่ปนตกขาวออกมา ก็อาจเป็นเลือดจากการตั้งครรภ์ได้ แต่หากตรวจไม่พบ เลือดที่ปนตกขาวออกมาเมื่อวันที่ 18 พ.ย. ก็อาจเป็นเลือดประจำเดือนที่มีปริมาณน้อยกว่าปกติได้ โดยอาจเกิดจากสาเหตุ เช่น มีความเครียด ทำงานหนัก ออกกำลังกายมากไป มีน้ำหนักลด เป็นต้น ซึ่งแนะนำควรรอดูประจำเดือนในรอบต่อๆ ไปก่อน ว่าจะมาเป็นปกติหรือไม่ หากยังคงมีปริมาณที่น้อยมาก ก็ควรไปพบแพทย์เพื่อหาสาเหตุอื่นๆ ต่อไป เช่น มีภาวะไทรอยด์ฮอร์โมนผิดปกติ มีภาวะโลหิตจาง เป็นต้น